Režimové opatrenia na ochranu obyvateľstva

/Všeobecne/

	Režimové opatrenia na ochranu obyvateľstva tvoria súhrn organizačných, materiálno-technických a ďalších opatrení, ktoré stanovujú činnosť obyvateľstva, zamestnancov objektov, príslušníkov štábov a odborných jednotiek civilnej ochrany v zložitých situáciách /ďalej len Režimové opatrenia na ochranu obyvateľstva/.

Súčasťou režimových opatrení na ochranu obyvateľstva sú:
1.	Režimové opatrenia na ochranu obyvateľstva v oblasti ohrozenej nebezpečnou škodlivinou /chemickými látkami/.
2.	Režimové opatrenia na ochranu obyvateľstva v oblasti ohrozenej rádioaktívnymi látkami.
3.	Režimové opatrenia na ochranu obyvateľstva v priestore ohrozenia biologickými látkami.
4.	Režimové opatrenia na ochranu obyvateľstva po vyhlásení evakuácie. 
5.	Režimové opatrenia na ochranu obyvateľstva po vyhlásení signálu – „Vzdušný poplach“.
6.	Režimové opatrenia na ochranu obyvateľstva v úkrytoch.
7.	Režimové opatrenia na ochranu obyvateľstva pri použití chemických zbraní /OL/.
8.	Režimové opatrenia na ochranu obyvateľstva v priestore zasiahnutom biologickými prostriedkami.
9.	Vyhlásenie mimoriadnej situácie. 

Po vyhlásení dohovorených signálov CO nasledujú opatrenia na ochranu obyvateľstva, zamestnancov objektov a jednotiek CO. Špeciálne jednotky CO sa pripravia na ďalšiu možnosť práce – likvidácia následkov.

	Vyhlásenie dohovorených signálov CO má na zodpovednosti – prednosta OÚ, starosta obce, primátor mesta, vedúci objektu.

	Jednotky CO sa po vyhlásení príslušného dohovoreného signálu CO riadia pokynmi veliteľov jednotiek CO. 

	Pri evakuácií sa organizuje zvýšená ochrana vyevakuovaného priestoru.

Režimové opatrenia na ochranu obyvateľstva
v oblasti ohrozenej nebezpečnými škodlivinami /chemickými látkami/

	Bezprostredné ohrozenie účinkami NŠ sa vyhlasuje 2-minútovým kolísavým tónom sirén opakovane a hromadnými informačnými prostriedkami. Koniec ohrozenia sa vyhlasuje 2-minútovým stálym tónom sirén bez opakovania.

	Oblasť ohrozenia sa člení na dve oblasti s rôznymi opatreniami na ochranu obyvateľstva, hospodárskych zvierat, majetku a poskytnutie záchranných prác. 

Oblasť ohrozenia sa člení na:
•	pásmo smrteľného ohrozenia
•	pásmo ohrozenia zdravia

Pásmo smrteľného ohrozenia:

	Je pásmo, v ktorom sa pôsobenie nebezpečných škodlivín prejaví ohrozením života a životného prostredia. V tejto oblasti je dovolená akákoľvek činnosť len so špeciálnymi ochrannými prostriedkami, ktoré zabezpečujú ochranu dýchacích ciest a povrchu tela. Vzhľadom na možnosť dlhotrvajúceho zamorenia vysoko toxickými látkami treba obyvateľstvo odsunúť. Osoby ukryté v úkrytoch s filtroventilačnými zariadeniami sú špeciálnymi filtrami nemajú ochranné masky nasadené. V ostatných úkrytoch ich však musia mať v ochrannej polohe. 
	Voľný pohyb osôb v takýchto prípadoch nie je dovolený. Výnimkou sú príslušníci špeciálnych jednotiek CO, PO, ktorí sú chránení špeciálnymi prostriedkami. V závodoch s nepretržitou prevádzkou pracuje len potrebný počet osôb za prísneho dodržiavania všetkých opatrení protichemickej ochrany. V tejto oblasti je zakázané požívať potraviny a vodu s výnimkou tých zásob, ktoré boli predtým uložené v úkrytoch s filtroventilačným zariadením. Hospodárske zvieratá ustajnené v bežných stajniach pravdepodobne uhynú. Vyvádzanie je dovolené cez odmorené prechody alebo na vozidlách. 

Pásmo ohrozenia zdravia:
	
	Je pásmo, v ktorom sa pôsobenie nebezpečných škodlivín prejaví ohrozením zdravia a životného prostredia. V tejto oblasti sa všetka činnosť obmedzí len na najnutnejšie práce. Obyvateľstva sa odsunie /okrem zaradených do pracovného procesu/.
	Pracuje sa len v určených závodoch a pracoviskách pri dodržiavaní zásad stanovených pre činnosť pre daný druh nebezpečnej škodliviny. Jednotky CO a obyvatelia v tejto oblasti majú ochranné masky so špeciálnymi filtrami v ochrannej polohe. Zdržiava sa tu len najpotrebnejší počet jednotiek CO, situácia sa nepretržite sleduje. 
	Hospodárske zvieratá ustajnené v bežných podmienkach sú dočasne chránené, doporučuje sa ich vyviesť mimo ohrozeného priestoru. 

	Odsun obyvateľstva sa uskutoční len na nariadenie orgánov CO. Obyvateľstvo sa odsunuje s najpotrebnejšími osobnými vecami a prostriedkami individuálnej ochrany, ktoré si sníme, až po úplnej špeciálnej očiste na nezamorenom priestore. 

Režimové opatrenia na ochranu obyvateľstva
v oblasti ohrozenej rádioaktívnymi látkami

	Bezprostredné ohrozenie účinkami rádioaktívnymi látkami sa vyhlasuje 2-minútovým tónom sirén a hromadnými informačnými prostriedkami. Koniec ohrozenia sa vyhlasuje 2-minútovým stálym tónom sirén bez opakovania. 

	Oblasť ohrozenia sa v prípade jadrovej havárie člení na územie vymedzené 30 a 20 km okruhom okolo JEZ v Jaslovských Bohuniciach a na pásmo vymedzené 5, 10 a 20 km vzdialenosťou od zdroja v Mochovciach. Ďalej sa člení na 16 sektorov s veľkosťou stredového uhla 22,5º pričom 0º prvého sektora je orientovaný na sever.

Limity ožiarenia obyvateľstva sú:
•	efektívna dávka 1 mSv v kalendárnom roku pre jednotlivca z obyvateľstva
•	efektívna dávka 5 mSv v kalendárnom roku pre jednotlivca z obyvateľstva, pričom priemerná efektívna dávka v piatich po sebe nasledujúcich kalendárnych rokoch nesmie prekročiť 1 mSv, 
•	ekvivalentná dávka 15 mSv v očnej šošovke v kalendárnom roku, 
•	ekvivalentná dávka 20 mSv v koži v kalendárnom roku, pričom pri uvádzaní plynných a kvapalných rádioaktívnych látok do životného prostredia z pracoviska s otvorenými žiaričmi a uvádzaní tuhých rádioaktívnych odpadov do životného prostredia nesmú prekročiť, 
•	efektívna dávka 0,01 mSv v kalendárnom roku u jednotlivca z obyvateľstva, 
•	kolektívnu efektívnu dávku 1 Sv v kalendárnom roku pri vypúšťaní plynných a kvapalných látok do životného prostredia z jadrových zariadení nesmú prekročiť efektívnu dávku 0,25 mSv v kalendárnom roku u jednotlivca z kritickej skupiny obyvateľstva
/Príloha č. 3 k zákonu NR SR č. 290/1996 Z.z./

Akčné úrovne pre vykonávanie opatrení pri haváriách JEZ:

neodkladné opatrenia:
/do 7 dní po havárii/
Ukrytie a jódová profylaxia	celotelovo	5 - 	50 mSv
					v orgánoch	50 -     500 mSv
pre premiestnenie obyvateľstva	celotelovo	50 -	500 mSv
					v orgánoch 	500 -   5 000 mSv

pre následné opatrenia:
pre reguláciu spotreby potravín, vody, krmív	5 - 	500 mSv
pre presídlenie obyvateľstva			50 - 	500 mSv

Poznámka : Jedná sa o hodnoty efektívneho dávkového ekvivalentu Hв, L za rok

Od okamihu vyhlásenie uvedeného signálu sú občania a zamestnanci ukrytí v úkrytoch. Celková doba zamorenia môže trvať niekoľko dní až niekoľko týždňov, v závislosti od stupňa zamorenia. 

Organizačné opatrenia pre život sú stanovené podľa skutočne prieskumov zistenej situácie rádioaktívneho zamorenia. Stanovujú sa tri oblasti:
•	oblasť nutného ukrytia /expozičný príkon nad 30R/hod., dávkový príkon 0,3 Gy/hod./, 
•	oblasť s obmedzením pohybom v PIO /expozičný príkon 5 – 30 R/hod., dávkový príkon 0,05 – 0,3 Gy /hod./, 
•	oblasť s neobmedzeným pohybom v PIO /expozičný príkon 0,5 – 5 R/hod., dávkový príkon 0,0005 – 0,005 Gy /hod./

1 Gy = 100 R
1 mikro Gy = 100 mili R
1 nano Gy = 10‾9 Gy
1 mikro Gy = 10‾6 Gy
1 Gy = 100 R
10 mili Gy = 1 R
1 R/h = 0,01 Gy/h = 10 mGy/h
	
Je nutná úzka súčinnosť orgánov určujúcich režim život a činnosti v obci, meste a v objekte s jednotlivými zložkami a jednotkami radiačného prieskumu a dozimetrickej kontroly CO.

	V oblasti nutného ukrytia /nad 0,3 Gy/hod., 30 R/hod./ po zistení dávkového príkonu /expozičného príkonu/ vyššieho ako 0,3 Gy/hod. /30 R/hod./ je najväčšie nebezpečenstvo ožiarenia obyvateľstva a zamestnancov objektov. Obyvateľstvo a zamestnanci objektov musia byť nepretržite v ÚBS alebo SÚ – HÚ a to vrátane obyvateľov zaradených do jednotiek CO. 
S ohľadom na pokles expozície sa predpokladá trvanie tohto režimu cca 24 hodín.

	V oblasti obmedzených pohybom, t.j. pri zistení dávkového príkonu od 0,05 – 0,3
Gy/hod. /expozičného príkonu 5 do 30 R/hod./ môžu obyvatelia – zamestnanci objektov prechádzať u ÚBS /SÚ, HÚ/ do utesnených bytov /podľa pokynu orgánu CO obce, mesta a objektu. 
	V tejto oblasti je možné v nutných prípadoch na krátky čas /najmenej než 2 hodiny/ opustiť ÚBS /HÚ, SÚ/ v PIO v ochrannej polohe. 
	Napríklad pri ochorení, na doplnenie zásob potravín a vody, na ošetrenie hospodárskych zvierať a podobne. 
	Tento režim môže trvať približne 5 dní. 
	Pri vstupe teba previesť dezaktiváciu a špeciálnu očistu. 

	V oblasti s neobmedzeným pohybom v PIO, t.j. pri zistení dávkového príkonu od 0,005 – 0,05 Gy/hod. /expozičného príkonu od 0,5 do 5 R/ho./ je možný pohyb v PIO 8 – 12 hodín denne tak, že vždy po 4 hodinách možno v teréne ostať 1 hodinu bez PIO, maximálne však 3 hodiny za deň. Toto je možné praktizovať len v nutných prípadoch.

	Tento režim môže trvať niekoľko týždňov, v niektorých prípadoch i dlhšie ako 1 mesiac, do úbytku radiácie, po špeciálnej očiste. 

	V oblasti ohrozenia rádioaktívnymi látkami sa môžu vyskytovať miesta s veľmi vysokým zamorením. V tomto prípade je úplne vylúčené zdržiavanie sa v týchto miestach až do doby, kým dávkový príkon neklesne pod 0,5 Gy/hod. /expozičný príkon pod 50 R/hod./.
S postupným klesaním intenzity rádioaktívneho zamorenia sa mení aj denný režim života a činnosti. 

Zásady:      - 	 používať PIO, nejesť, nepiť, nefajčiť, nekričať
-	po opustení priestoru prevádzať čiastočnú špeciálnu očistu

Stredné hodnoty koeficienta oslabenia expozície / K – oslab./

Názvy úkrytov alebo podmienky činnosti obyv.			K – oslab.
Pobyt v teréne bez použitia PIO						1
Dopravné prostriedky /automobily, autobusy/				2
Priemyselné /výrobné/ prízemné budovy					7
Priemyselné administratívne trojposchodové budovy			6
Obytné murované domy: - 	jednoposchodové				10
			     -	pivnica						40
			     -	dvojposchodové 				15
			     -	pivnica						100
			     -	trojposchodové 				20
			     -	pivnica						400
Drevené obytné domy:    -	jednoposchodové 				2
			     -	pivnica						7
			     -	dvojposchodové				8
			     -	pivnica						12

Doba žiarenia							Dávka	
Jednorázove, do 4 dní							0,5 Gy
Opakovane, v priebehu 10 dní					1 Gy
	        v priebehu 3 mesiacov					2 Gy
	        v priebehu 1 roka 					3 Gy		

Normy nosenia ochranného odevu v závislosti na teplote

Teplota /OoC/		Doba nepretržitého nosenia 		Výstroj pod ochr.
				       ochranného odevu				odev

30 a viac				15 -20 minút				    spodné prádlo
25 – 29				do 30 minút				    spodné prádlo
20-24					do 45 – 50 minút			    spodné prádlo
15 -19					do 1 -2 hodín				    spodné prádlo
0- 10					do 1 – 2 hodín				    zimný odev
Pod 10					do 1 – 2 hodín				    vatovaný odev

Poznámka: pri teplotách od 15oC a viac sa doba nosenia ochranných odevov pri práce v tieni, v oblačnom počasí alebo ak je odev postriekaný vodou zväčšuje jeden a pol až dvakrát. 

Normy hygienickej očisty osôb

		Čas hyg. očisty v min. 	Voda v l	Osoby		Poznámka
1 osoba		6					   30
1 ružica		60					  300			10

Režimové opatrenia na ochranu obyvateľstva
v priestore ohrozenom biologickými látkami

Bezprostredné ohrozenie biologickými látkami sa vyhlasuje dvojminútovým kolísavým tónom opakovane a hromadnými informačnými prostriedkami. Koniec ohrozenia sa vyhlasuje 2-minútovým stálym tónom sirén bez opakovania a hromadnými informačnými prostriedkami. 

	Oblasť predpokladaného ohrozenia biologickými látkami sa člení na:
•	pásmo bezprostredného ohrozenia, v ktorom je možnosť vzniku ohrozenia života a zdravia
•	ochranné pásmo, v ktorom je možnosť vzniku ochorenia pri nasledujúcom prenose prirodzenými cestami prenosu.

Pre režim ochrany obyvateľstva v priestore ohrozenom biologickými látkami platia totožné opatrenia, ktoré sú uvedené v „Režimových opatreniach na ochranu obyvateľstva v priestore biologickými prostriedkami“ – bod 1 až 11.

Režimové opatrenia na ochranu obyvateľstva
po vyhlásení evakuácie

	Evakuácia sa vyhlasuje podľa § 3 odst. 2, Vyhlášky MV SR číslo 75/1995 Z.z. a vyhlasuje ju OÚ na území okresu, obec na území obce, podnikateľ a iná právnická osoba a fyzická osoba vo svojom objekte a KÚ ak mimoriadna udalosť presahuje územie okresu.

	Z dôležitých priemyselných stredísk a miest v okolí objektov s nebezpečnými škodlivinami pod vodohospodárskymi dielami pri vzniku mimoriadnej udalosti sa vykonáva evakuácia všetkých alebo len niektorých skupín obyvateľstva. Obyvateľstvo sa o evakuácii vyrozumieva po vyhlásení signálu „VŠEOBECNÁ VÝSTRAHA“, t.j. dvojminútovým neprerušovaním viackrát opakovaným tónom sirén a následne hromadnými informačnými prostriedkami. Bezprostredné ohrozenie ničivými účinkami vody sa vyhlasuje 6-minútovým stálym tónom sirén. Koniec ohrozenia ničivými účinkami vody sa vyhlasuje 2-minútovým stálym tónom – bez opakovania. 

	Ide o miesta, ktoré by mohli byť s najväčšou pravdepodobnosťou ohrozené mimoriadnou udalosťou. V prípade ohrozenia po vzniku mimoriadnej udalosti, alebo za brannej pohotovosti štátu kedy by sa uskutočňoval rad opatrení, musí byť evakuácia riadne zabezpečená.

	Evakuácia sa vykonáva z dôvodu nevyhnutného časového obmedzenia pobytu osôb na ohrozenom území:

•	krátkodobo s možnosťou návratu osôb do 48 hodín.
•	dlhodobo s možným návratom osôb po 48 hodín. 

V evakuačných zariadeniach je nutné dodržiavať nasledovný režim:

•	obyvatelia sústreďovaní v evakuačných zariadeniach nevyvolávajú zbytočnú paniku, chovajú sa disciplinovane a riadia sa pokynmi evakuačných zariadení, 
•	všemožne prispievať k organizovanosti, prekonávať ťažkosti a pomáhať druhým, hlavne zdravotne nespôsobilým a starším obyvateľom a deťom, 
•	rešpektovať miesta odkiaľ budú vyvezené osoby neschopné chôdze, 
•	nepoužívať neoznačené ulice, cesty a dopravné prostriedky, 
•	pripraviť si evakuačnú batožinu, osobné lieky a nevyhnutné zdravotné potreby, predmety dennej potreby a osobnej hygieny, vreckové lampy, sviečku, zápalky, prikrývku, spací vak, náhradnú osobnú bielizeň, náhradný odev, obuv, nepremokavý plášť a ďalšie nevyhnutné osobné veci, osobné doklady, dôležité dokumenty, cennosti, peniaze, základné potraviny nepodliehajúce skaze na 2 – 3 dni, čaj alebo vodu a pod. Hmotnosť batožiny pre dospelého nesmie prekročiť 50 kg/osobu a pre dieťa 25 kg/osobu,
•	nezabudnúť pred odchodom z domu vypnúť všetky elektrické spotrebiče, uhasiť oheň, zavrieť uzávery /vody, plyn, kúrenie, elektrina a pod./ a uzamknúť byt,
•	v mieste ubytovanie evakuovaných sa neodkladne prihlásiť na pobyt, 
•	v mieste ubytovania evakuovaných prísne dodržiavať hygienické pravidlá, snažiť sa o kolektívny život. 

Zabezpečenie ochrany verejného poriadku a bezpečnosti orgánmi polície v evakuovanom priestore vyžaduje, aby vstup, pobyt i pohyb osôb v tomto priestore bol obmedzený na najnutnejšiu mieru a aby bol v medziach možnosti kontrolovaný a zamedzený pobyt a pohyb všetkých osôb, ktoré v evakuovanom priestore nie sú zamedzené alebo neplnia iné úlohy. 

Pobyt a vstup orgánov zabezpečujúcich úlohy v evakuovanom priestore, organizáciám a obyvateľom vydáva príslušný okresný, mestský, obecný úrad.

Obyvatelia, ktorým boli vydané preukazy alebo priepustky do vyevakuovaného priestoru sú povinní po odvolaní evakuácie preukazy alebo priepustky odovzdať vydávajúcemu orgánu. Osoby, ktorým bol povolený vstup do vyevakuovaného priestoru, sa zdržiavajú len na miestach, kde plnia svoju úlohu a to len na nevyhnutne potrebný čas.

Časové obmedzenie pobytu osôb na ohrozenom území sa určí spravidla pri vyhlasovaní evakuácie. 

Režimové opatrenia na ochranu obyvateľstva
po vyhlásení signálu „VZDUŠNÝ POPLACH“

	Signál vzdušný poplach sa vyhlasuje počas brannej pohotovosti štátu a vojny, v prípade možného vzdušného napadnutia štátu 2-minútovým kolísavým tónom sirény, ako aj miestnym /závodným/ rozhlasom z gramoplatne. Koniec vzdušného poplachu sa vyhlasuje 2-minútovým stálym tónom sirén bez opakovania, ako aj slovnou informáciou v hromadných informačných prostriedkoch. Možnosť dlhodobého trvania vyžaduje dodržiavanie pravidiel zvláštneho režimu života a činnosti pri plnení nasledovných úloh:

•	zabezpečiť prevádzku a činnosť v zmysle zásad režimu života a činnosti v zariadeniach a objektoch v obci /meste/, objekte. Osobitnú pozornosť venovať zásobovaniu vodou, potravinami, zdravotníckemu zabezpečeniu a doprave osôb, dodávkami plynu, elektriny, prostriedkami dennej potreby občanov, 
•	regulovať pohyb osôb v stanovených priestoroch a na hlavných komunikáciách, pohyb osôb bez určených úloh usmerniť na vyhradené priestory, 
•	v objektoch rešpektovať požiadavky zriaďovateľov, v prípade nezrovnalostí obrátiť sa na OÚ odbor CO obyvateľstva, alebo príslušný mestský, obecný úrad, 
•	kontrolovať plnenie úloh pri ochrane osôb pre účinkami napadnutia, 
•	u právnických a fyzických osôb zabezpečiť plnenie úloh krízového plánu.

K zabezpečeniu týchto hlavných úloh dodržiavať po vyhlásení vzdušného poplachu na území obce /objektu/ tento režim života:

Na úseku CO:
•	položiť zvýšený dôraz na pohotovosť štábu CO obce /objektu/ vo dne, v noci,
•	obyvatelia a zamestnanci objektov mať pripravené k použitiu obdŕžané PIO,
•	dôsledne zabezpečovať plnenie úloh štábu CO obce – objektu, 
•	pokračovať v prácach na spohotovení a výstave úkrytov v súlade s plánom ukrytia obce /mesta, objektu/, 
•	jednotky CO sa uvádzajú do najvyššej pohotovosti, ukrývajú sa a určené jednotky CO vykonávajú naďalej svoju činnosti.

Na úseku zdravotníckeho zabezpečenia:
•	poskytovať zdravotné služby občanom, jednotkám CO, evakuovaným osobám

Na úseku požiarnej ochrany:
•	zvýšiť požiarny dozor v priestoroch s ľahko zápalnými látkami.

Na úseku poriadkového zabezpečenia:
•	obmedziť pohyb osôb v ohrozených priestoroch a na hlavných komunikáciách, 
•	zvýšiť starostlivosť o ochranu štátneho a súkromného majetku v evakuovaných priestoroch, 
•	v prípade potreby spolupracovať s Armádou SR
•	vykonávať reguláciu osôb a motorových vozidiel.

Na úseku poľnohospodárskej ochrany:
•	zabezpečiť u poľnohospodárskych subjektov trvalú produkciu poľnohospodárskych a živočíšnych produktov a výroby. 

Pre obyvateľov obce, mesta a zamestnancov objektu:
•	obyvatelia ohrozených priestorov nezaradení do pracovného pomeru alebo jednotiek CO sa po vyhlásení signálu „VZDUŠNÝ POPLACH“ trvale ukryjú v úkrytoch /stále, havarijné a úkryty budované svojpomocne/, 
•	ostatní obyvatelia obce, mesta a objektov sa ukryjú do úkrytov podľa možností, 
•	opustenie týchto úkrytov pre vykonanie nutných činností bude len so súhlasom veliteľa úkrytu a podľa vonkajšej situácie, 
•	od úkrytových priestorov sa obyvatelia môžu vzdialiť najviac 1 km podľa veku a zdravotného stavu s možnosťou rýchleho návratu, 
•	samovoľný pohyb obyvateľstva a zamestnancov je zakázaný, 
•	obyvatelia a zamestnanci sú povinní trvale nosiť PIO v pohotovostnej polohe.

Koniec platenia režimových opatrení vyhlasuje starosta, primátor obce – mesta, vedúci objektu na základe oznámenia okresného úradu. 

Režimové opatrenia na ochranu obyvateľstva
v úkrytoch

	Každý ukrývaný sa riadi vyhlasovanými signálmi a pokynmi veliteľa úkrytu a úkrytovým poriadkom. 

Počas pobytu v úkryte je nutné dodržiavať tieto zásady:
1.	Po dobu vypadávania rádioaktívnych častíc a v dobe, kedy vonku vietor víri rádioaktívny prach a rádioaktívne látky v dôsledku havárie AE je zavedený „Režim izolácie“.
2.	Po usadnutí rádioaktívneho spádu a v dobe pôsobenia smrteľnej a zraňujúcej koncentrácie sa vetranie úkrytu reguluje v závislosti na teplote v úkryte.
3.	Z úkrytu sa spravidla behom prvých 15 až 20 hodín po poklese úrovne radiácie na stanovenú normu rádioaktívneho spádu a pri vylúčení pôsobenia nebezpečných škodlivín nevychádza. Je dovolené vyjsť do budovy k použitiu WC ak toto nie je v úkryte. Pri návrate je nutné pred vstupom do úkrytu vykonať čiastočnú špeciálnu očistu.
4.	Osoby vstupujúce do úkrytu zo zamoreného terénu musia vykonať pred vstupom do úkrytu úplnú alebo čiastočnú očistu. Očista sa prevádza vodou v úkryte alebo v bližšom sociálnom zariadení budovy /v umyvárke, pod sprchami a podobne/ alebo na vhodnom meste pred vstupom do úkrytu. 
5.	Vstupné dvere sa môžu otvárať v úkryte s prirodzeným vetraním len po uzatvorení vzduchovodov /komínkov/. Vzduchovody je možné opäť otvoriť asi 10 až 15 minúť po uzatvorení dverí v ÚBS. 
6.	Počas pobytu v úkryte sa doporučuje utierať podlahu a povrch predmetov vlhkou handrou. 
7.	Pri jedle musia byť v úkryte s prirodzeným vetraním vstupné dvere a vzduchovody uzatvorení v ÚBS.
8.	V úkryte nie je dovolené fajčiť. Používané zdroje svetla s otvoreným ohňom sa dávajú do bezprostrednej blízkosti odsávajúceho otvoru v ÚBS.
9.	V úkryte sa treba chovať ohľaduplne k druhým, nekričať, rešpektovať kolektívne záujmy nevyvolávať spory atď. Je nutné si uvedomiť, že ide o mimoriadnu situáciu a núdzové podmienky, ktoré kladú na človek zvýšené fyzické a psychické nároky. 

Po ukončení ukrývania sa ďalší režim života a činnosti riadi podľa pokynov príslušného orgánu CO obyvateľstva okresu, obce – mesta, objektu. 

Režimové opatrenia na ochranu obyvateľstva
pri použití chemických zbraní /otravných látok/

	Použitie chemických zbraní za brannej pohotovosti štátu a v dobe vojny nie je vylúčené. Pri ich použití by bol vyhlásení 2-minútový signál kolísavým tónom sirén opakovanie a hromadnými informačnými prostriedkami. Koniec signálu sa vyhlasuje 2-minútovým stálym tónom sirén bez opakovania a hromadnými informačnými prostriedkami.

	Tento priestor rozdeľujeme na tri oblasti s rôznymi opatreniami na ochranu obyvateľstva a hospodárskych zvierať a majetku na poskytovanie záchranných, lokalizačných a likvidačných prác. 

•	oblasť priameho zamorenia OL /oblasť Z/
•	oblasť zamorenia výparmi OL /oblasť V/
•	oblasť ohrozenia výparmi OL /oblasť O/

Oblasť priameho zamorenia OL:
	Je to priestor, na ktorom sa priamo dokázalo zamorenie terénu, budov, techniky a pod. V tejto oblasti je dovolená akákoľvek činnosť len s PIO, ktoré zabezpečujú ochranu dýchacích ciest a povrchu tela.
	Vzhľadom na možnosť dlhotrvajúceho zamorenia vysoko toxickými látkami treba obyvateľstvo odsunúť. Osoby ukryté v úkrytoch s filtroventilačným zariadením nemajú ochranné masky nasadené. V ostatných úkrytoch však musia mať ukrývaní PIO v ochrannej polohe. 

Voľný pohyb osôb v takýchto oblastiach nie je dovolený!

	Výnimkou sú príslušníci špeciálnych jednotiek CO, ktorí sú chránení špeciálnymi PIO. Úkryty možno opustiť len na rozkaz veliteľa úkrytu, aj to len s nasadenou ochrannou maskou. V závodoch s nepretržitou prevádzkou pracuje len potrebný počet osôb za prísneho dodržiavania všetkých opatrení protichemickej ochrany. V tejto oblasti je zakázané používať potraviny a vodu s výnimkou tých zásob, ktoré boli predtým uložené v úkrytoch s filtroventilačným zariadením. Hospodárske zvieratá ustajnené v bežných stajniach pravdepodobne uhynú. Vyvádzanie je dovolené cez odmorené priechody alebo na vozidlách. Porážku zvierat riadi veterinárny orgán. 

Oblasť zamorenie výparmi OL: 
	Je to priestor zamorený účinnou koncentráciou pár týchto látok. V oblasti je dovolený obmedzený pohyb obyvateľstva a zamestnancov objektov s nasadenými ochrannými maskami, vykonávajú sa len veľmi nutné práce. Táto oblasť nadväzuje na oblasť priameho zamorenia po smere vetra do vzdialenosti niekoľko kilometrov od miesta priameho zamorenia. 
	Z tejto oblasti sa obyvateľstvo a zamestnanci objektov odsunuje s PIO v ochrannej polohe /nasadených ochranných maskách/. Úkryty opúšťa organizovane a určeným smerom. V závodoch s nepretržitou prevádzkou pracuje len potrebný počet osôb za prísneho dodržiavania všetkých opatrení protichemickej ochrany. Je zakázané používať potraviny a vodu s výnimkou tých zásob, ktoré boli uložené v úkrytoch s filtroventiláciou. Hospodárske zvieratá treba z tejto oblasti vyviesť alebo usmrtiť. 

Oblasť ohrozená výparmi OL:
	Je to priestor okolo oblasti zamorenia a okolo oblasti zamorenia výparmi OL do vzdialenosti až 500 i viac metrov /podľa počasia a druhu použitej OL/. V tejto oblasti sa všetka činnosť obmedzí len na najnutnejšie práce. Obyvateľstvo a zamestnanci objektov sa odsunie /okrem zaradených do pracovného procesu a určených jednotiek CO/.
	Pracuje sa len v určených závodoch a pracoviskách pri dodržiavaní ochrany podľa druhu použitej otravnej látky. Jednotky CO, obyvatelia a zamestnanci objektov v tejto oblasti majú ochranné masky v pohotovostnej polohe. Zdržiava sa tu len najpotrebnejší počet jednotiek CO, chemická situácia sa musí nepretržite sledovať. 
	Hospodárske zvieratá ustajnené v bežných podmienkach sú dočasne chránené, ale doporučuje sa ich vyviesť mimo ohrozeného priestoru. 
	Odsun obyvateľstva sa uskutoční výhradne len na príkaz. Obyvatelia a zamestnanci sa odsunú z najpotrebnejšími osobnými vecami a prostriedkami individuálnej ochrany najlepšie v uzatvorených vozidlách /autobusy, vozidlá s plachtami.../. Obyvateľstvo a zamestnanci objektov musia mať nasadené ochranné masky a improvizované prostriedky protichemickej ochrany povrchu tela, ktoré si sníme až po úplnej špeciálnej očiste na nezamorenom priestore, nakoľko by sa mohli priamo alebo nepriamo zamoriť výparmi otravných látok z oblečenia. 

Režimové opatrenia na ochranu obyvateľstva
v priestore zasiahnutom biologickými prostriedkami

Použitie biologických prostriedkov za brannej pohotovosti štátu a v dobe vojny nie je vylúčené. V priestore pri použití biologických prostriedkov za brannej pohotovosti štátu a vojen sa vyhlasuje signál 2-minútovým signálom kolísavým tónom sirén opakovane a hromadnými informačnými prostriedkami. Koniec použitia biologických prostriedkov sa vyhlasuje 2-minútovým stálym tónom sirén bez opakovania hromadnými informačnými prostriedkami.
Týmto priestorom sa rozumie územie, na ktorom sa vyskytlo použitie biologických prostriedkov. Je charakterizované najmä zasiahnutím osôb, zvierat, poľných a lesných kultúr, chorôb a nákaz a celkovým narušením chodu života a výroby s nutnosťou prechodu na osobitný režim života a činnosti.
Na území, kde došlo k podozreniu na použitie biologických prostriedkov sa vyhlasuje karanténa. Karanténa je systém prísnych protiepidemiologických a protiepizootických opatrení namierených na izoláciu celého ohrozeného priestoru a na likvidáciu v ňom vzniknutých infekčných ochorení.
Šírka tohto pásma je rôzna, pohyblivá v závislosti od podmienok a to do 5 do 20  kilometrov od hranice, ktorá uzatvára priestor použitia biologických prostriedkov.

Pre ohrozenú oblasť platí tento režim života:
1.	Organizovaný a kontrolovaný styk nezasiahnutého priestoru s ohrozeným priestorom uskutočňovať cez vstupné miesta.
2.	Priestor karantény a ľudia v ňom sa rozdeľujú do menších celkov, ktoré sú od seba oddelené a osobitne sledované.
3.	Pre izolovaný priestor je zabezpečené zásobovanie potravinami, vodou a ostatnými potrebami takým spôsobom, aby nemohlo dôjsť k rozšíreniu nákaz.
4.	U každého obyvateľa vrátane detí sa musí dvakrát denne merať teplota, zaznamenávať ju i ostané údaje týkajúce sa stavu členov domácnosti. Záznamy odovzdávať zdravotnej hliadke SČK /CO/.
5.	Z priestoru karantény nesmie nikto odísť, kto nemá na to príslušné povolenie.
6.	Platí zákaz pohybu a sústreďovanie obyvateľov /kultúrne zariadenia, susedské návštevy, schôdze a pod./.
7.	V priestore ohrozenia vykonávať dezinfekciu, dezinsekciu a deratizáciu, zamerané na ničenie pôvodcov infekčných chorôb, prípadne ich prenášačov.
8.	Osoby sa chránia typovými PIO alebo improvizovanými PIO podľa pokynov.
9.	Dodržiavať vo zvýšenej miere zásady hygieny a hygienické pravidlá. Musí sa často vykonávať dezinfekcia rúk, obuvi a rukavíc, napr. obalením kľučiek dverí textilom nasýteným dezinfekčnou látkou pred vchod do budovy.
10.	Všetky zasiahnuté osoby vykonajú čo najskôr špeciálnu očistu osôb.
11.	Karanténu v okrese vyhlasuje prednosta okresného úradu na návrh príslušných okresných orgánov zdravotníctva a veterinárnej starostlivosti. Karanténa sa končí vtedy ak sa v izolovanej skupine nevyskytne ďalší prípad infekčného ochorenia po čas, ktorý zodpovedá maximálnej inkubačnej dobe príslušného ochorenia.

Vyhlásenie mimoriadnej situácie

	Je to obdobie trvania následkov mimoriadnej udalosti v určitej oblasti, pokiaľ v nej pôsobia nebezpečné škodliviny alebo ničivé faktory, ktoré majú negatívny vplyv na život, zdravie, majetok a životné prostredie. 

	Vyhlasuje sa signálom „VŠEOBECNÁ VÝSTRAHA“ - 2 -  minútový, neprerušovaný, viackrát opakovaný tón sirén, Následne potom sa ihneď prostredníctvom hromadných informačných prostriedkov vyrozumie obyvateľstvo o vzniku mimoriadnej situácie.

Orientačné hodnoty medzných koncentrácií plynov v ovzduší
/toxikologické vlastnosti/

Vyjadrovania koncentrácií, najvyššie prípustné koncentrácie

	Pre vyjadrovanie koncentrácie nebezpečných látok v ovzduší používame v zásade 2 spôsoby:	- koncentráciu hmotnostnú 
      - koncentráciu objemovú

Koncentrácia hmotnostná sa najčastejšie vyjadruje v miligramoch látky na liter vzduchu /mg/l/. Častejšie sa používa vyjadrenie koncentrácie v miligramoch na meter kubický/mg/m3 /, alebo v mikrogramoch na liter, číselne súhlasí s mg/m3 . Tieto údaje sa používajú výhradne pre vyjadrovanie koncentrácie tuhých látok /aerosolov/ v atmosfére. Ak sa jedná o pary, používajú sa objemové jednotky koncentrácie. Najobvyklejšou jednotkou je ppm /skratka parts per milión/. Je to teda počet objemových jednotiek v milióne objemových jednotiek. 
Pri veľkých koncentráciách, zvlášť pre látky málo jedovaté môžu sa používať pre vyjadrovanie koncentrácie objemové percentá. 
Objemové vyjadrovanie v ppm má tú výhodu, že nie je závislé na váhových a objemových jednotkách a teda nemôže dôjsť k omylom. Ďalej dáva toto vyjadrovanie koncentrácie možnosť ľahkého porovnávania toxicity jednotlivých látok. Prepočítavať medzi sebou údaje vyjadrované váhavo a objemovo je možné, tieto údaje sú uvedené v tabuľke ..., pričom je potrebné mať na zreteli, že uvádzané údaje sú udané pre normálne podmienky, tzn. pre normálnu teplotu a tlak.
Najvyššia prípustná koncentrácia /NPK/, označovaná tiež ako maximálne prípustná koncentrácia /MAC/_je koncentrácia látok v ovzduší, ktorá nevedie k poškodeniu zdravia osôb. Hodnoty NPK sú považovane za hodnoty, ktoré nesmú byť na pracoviskách prekročené počas 8-hodinovej pracovnej doby. 	 

Prehľad základných toxikologických vlastností vytypovaných nebezpečných látok

AMONIAK NH3 
	1mg/l = 1438 ppm, 1 ppm = 0,695 mg/m3 . Bezfarebný plyn dychtivo pohlcovaný vodou o hustote 0,597. 
	Amoniak má dráždivé účinky. Pre svoju dobrú rozpustnosť vo vode dráždi horné cesty dýchacie, nebezpečenstvo vážneho poškodenia organizmu je obmedzené. Má teda dobré varovné vlastnosti. 

	Amoniak je zmyslovo zistiteľný pri koncentráciách 1 – 50 ppm. Pre dlhší pobyt je prijateľná koncentrácia  100 ppm a vzhľadom k návyku je možné vydržať asi hodinu pri koncentráciách a koncentrácie nad 5 000 ppm rýchle usmrcujú. Koncentrácie vyššie ako 10 000 ppm poškodzujú už priamo pokožku a sú teda nebezpečné aj vtedy, ak sú dýchacie cesty chránené. 

	Najvyššia prípustná koncentrácia:		- priemerná cca 60 ppm
- medzná cca 115 ppm	

Špeciálna očista – zamoreného terénu, budov a materiálu /náradia, strojov a podobne/,
ktoré boli zamorené amoniakom sa uskutočňuje 3 – 5 % roztokmi minerálnych alebo organických kyselín. Najvhodnejšia je kyselina octová. Minerálne kyseliny najmä kyselina chlorovodíková, vytvárajú pri reakcii s amoniakom hustú hmlu, ktorá môže špeciálnu očistu sťažovať.

Poznámka: podrobnejšie informácie / základné informácie, vlastnosti, spôsoby hasenia, likvidácia, skladovanie a prepravné podmienky, zdravotné ohrozenie, prvá pomoc, lekárske ošetrenie a pokyny pre lekára/ sú zapracované v dokumente číslo 3 – prehľad zdrojov ohrozenia, bod d. 

CHLÓR Cl2 
	1 mg/l = 344 ppm, 1 ppm = 2,9 mg/m3.
	
	Chlór je žltozelený plyn. Je nutným biologickým prvkom, v tele sa vyskytuje výhradne ako chlórový jont. Má silný dráždivý účinok, ktorý sa pripisuje schopnosti reagovať s vlhkosťou za vzniku chlorovodíka a kyslíka a prevádza sa teda na účinok oxidačný a na účinok kyselín. Menší význam sa pričíta odnímaniu vody pri kontakte so živými tkaninami. Pri tejto reakcii vznikajú komplikované chlórované zlúčeniny. Sú dráždené dýchacie cesty, pľúca a pri väčších expozíciách je nebezpečenstvo vytvorenia edému pľúc a zápalov krvácaním. V účinkoch pripisovaných rôznym koncentráciám nie je jednota napriek tomu, že sa jedná o bežnú látku. 
	Chlór nie je cítiť v koncentrácii 0,5 ppm, ale dá sa už dokázať už napríklad jódoškorobovým papierikom. Cítiť je od koncentrácie 1 ppm podľa iných autorov od 0,5 – 5,0 ppm. V citlivosti na chlór sú veľké individuálne rozdiely, čím sa vysvetľujú i rozdielne údaje v literatúre. V koncentrácii 1 – 2 ppm sa dá dobre pracovať 3 – 6  minútová práca sa nepovažuje za nebezpečnú. Koncentrácia 15 ppm spôsobuje silné podráždenie a 30 – 60 minútový pobyt v koncentrácii 20 ppm je už veľmi nebezpečný. 30 ppm spôsobuje veľmi skoro prudký kašeľ a od 50 ppm je možnosť vzniku edému pľúc. V koncentrácii 100 ppm nie je možné vydržať dlhšie ako jednu minútu, 1 000 ppm usmrcuje vo veľmi krátkom čase. 

	Najvyššia prípustná koncentrácia : - priemerná cca 1 ppm
					         - medzná cca 2 ppm
 
	Špeciálna očista: pri úniku halogénov do ovzdušia je vhodné tieto látky zneškodňovať v mieste ich najväčšej koncentrácie, t.j. v mieste ich úniku, kde látka ešte nie je zriedená okolitou atmosférou. Najľahší a najrýchlejší spôsob spočíva vo vytvorení vodnej clony okolo miesta výronu pomocou požiarnych striekačiek. Na likvidáciu oblaku chlóru, ktorý touto clonou prenikne sa ako najvhodnejší javí postrek oblaku z lietadiel. Pre postrek sú najvhodnejšie nasýtené roztoky týchto látok: hydrouhličitan sodný, uhličitan sodný, siričitan sodný a tiosíran sodný. Amoniak rozpustený vo vode nie je najvodnejší, nakoľko pri jeho použití dochádza k tvorbe hmly chloridu amónneho, ktorý môže sťažovať likvidačné práce. 

	Odmorovanie terénu sa uskutočňuje rovnakými zlúčeninami a navyše môžeme použiť i roztoky hydroxidu sodného a draselného, prípadne haseného vápna ako suspenzie. Koncentrácia roztokov by sa mala pohybovať v rozmedzí 3 – 5 %.

Poznámka: podrobnejšie informácie / základné informácie, vlastnosti, spôsoby hasenia, likvidácia, skladovacie a prepravné podmienky, zdravotné ohrozenie, prvá pomoc, lekárske ošetrenie a pokyny pre lekára/ sú zapracované v dokumente číslo 3 – prehľad zdrojov ohrozenia, bod d.

SÍROUHLÍK CS2 
	1 mg/l = 321 ppm, 1 ppm = 3,12 mg/m3

	Sírouhlík je bezfarebná kvapalina s bodom varu 460 C. Je málo rozpustný vo vode a jeho pary sú 2,6 krát ťažšie ako vzduch. Pri 250 C  je tenzia jeho pár značná, je teda možné počítať s ním ako s plynom. 
	Akútna otrava sírouhlíkom sa prejavuje ako narkóza. Na začiatku postihnutý sčervená v obličaji, neskôr dochádza k tuposti až k bezvedomiu a kŕčom končiacim smrťou, ochrnutím dýchacieho centra. Pri dlhšom pobyte  v prostredí so stredne vysokou koncentráciou nastávajú bolesti hlavy s dýchacími a srdečnými ťažkosťami.
	Koncentrácie do 300 ppm akútnu otravu nespôsobujú. 300 – 500 ppm má účinky asi po 1 hodinovej expozícii. 1 000 ppm vyvoláva vážnu otravu. 3 000  ppm po 30 min expozícií vyvoláva rýchlu smrť. 

	Najvyššia prípustná koncentrácia: - priemerná cca 10/16 ppm
 - medzná cca 48 ppm
	
Špeciálna očista sa nevykonáva, iba sa prípadne vyvetrajú zamorené priestory, prípadné použitie chemikálií by mohlo situáciu iba skomplikovať. 

Poznámka: podrobnejšie informácie / základné informácie, vlastnosti, spôsoby hasenia, likvidácia, skladovacie a prepravné podmienky, zdravotné ohrozenie, prvá pomoc, lekárske ošetrenie a pokyny pre lekára/ sú zapracované v dokumente číslo 3 – prehľad zdrojov ohrozenia, bod d. 
ETYLÉNOXID CH2CH2

	1 mg/l = 556 ppm, 1 ppm = 1,8 mg/m3

	Etylénoxid je bezfarebný vo vode rozpustný plyn. Podľa pokusov na zvieratách je pri inhalácii málo jedovatý. Má dráždivý a narkotický účinok, ktorý sa môže prejaviť rýchlo pri vdychovaní vyšších koncentrácií. Smrť nastáva zástavou dychu. V menších koncentráciách sa prejavuje závratmi a zvracaním. 
	Koncentráciu 250 ppm je možné vdychovať bez následkov počas niekoľkých hodín. Koncentráciou 3 000 ppm najviac 1 hodinu, a koncentrácia 5 – 10% spôsobuje smrť v priebehu niekoľkých minút. 

	Špeciálna očista sa nevykonáva, priestory sa zbavujú škodliviny vetraním. 

Poznámka: podrobnejšie informácie / základné informácie, vlastnosti, spôsoby hasenia, likvidácia, skladovacie a prepravné podmienky, zdravotné ohrozenie, prvá pomoc, lekárske ošetrenie a pokyny pre lekára/ sú zapracované v dokumente číslo 3 – prehľad zdrojov ohrozenia, bod d. 

KYANOVODÍK HCN
	1 mg/l = 905 ppm, 1 ppm = 1,104mg/3

	Kyanovodík je bezfarebná kvapalina vriaca pri 250 C, teda za normálnych podmienok je možné uvažovať o kyanovodíku ako o plyne. Pary sú nepatrne ľahšie ako vzduch, vo vode je dobre rozpustný. Má typický horkomandľový zápach.
	Akútna otrava má priebeh, ktorý závisí od množstva vstrebanej látky. Pri stredne prudkej otrave sú príznakmi bolesti hlavy, pocit zvierania v prsiach, zrýchlený dych a strata vedomia. Ak postihnutý nezomrie do 1 hodiny má veľké vyhliadky na uzdravenie.
	Horkomandľový zápach je cítiť už pri koncentráciách 5,0 ppm. V koncentráciách 50 ppm je možné vydržať 30 – 60 minút, po niekoľkých hodinách môže prísť k ľahkej otrave. Koncentrácia 100 ppm je po 30 minútach nebezpečná a 300 ppm spôsobuje rýchlo smrť.

	Najvyššia prípustná koncentrácia:	- priemerná cca 3 ppm
- medzná cca 9 ppm

	Rozpustné kyanidy majú obdobný účinok ako kyanovodík. 

	Špeciálna očista – najvhodnejšia je kašou alebo suspenziou chlornanu vápenatého, alebo 3  % roztokom sírnika sodného, 5 % roztokom síranu železnatého alebo dusitanu sodného. Pri špeciálnej očiste je potrebe zachovať alkalické prostredie v rozmedzí pH 10 – 14, v opačnom prípade by sa vyvíjal kyanovodík a mohlo by dôjsť k ďalším otravám. 

Poznámka: podrobnejšie informácie / základné informácie, vlastnosti spôsoby hasenia, likvidácia, skladovacie a prepravné podmienky, zdravotné ohrozenie, prvá pomoc, lekárske ošetrenie a pokyny pre lekára/ sú zapracované v dokumente číslo 3 – prehľad zdrojov ohrozenia, bod d. 

OXID SIRIČITÝ SO2
	1 mg/l = 382 ppm, 1 ppm = 2,62 mg/ m3

	Oxid siričitý je bezfarebný plyn charakteristického štipľavého zápachu o hustote 3,62
- dobre rozpustný vo vode. Má dráždivé účinky, ktoré sa prejavujú najmä na horných cestách dýchacích. Veľká akútna expozícia môže mať za následok zápal, alebo edém pľúc, vážny zápal drobných priedušiek, spojiviek a podobne. 
	Oxid siričitý je zmyslovo poznateľný skôr chuťou, ako čuchom a to už pri koncentráciách 1 ppm,  2 – 5 ppm je cítiť zreteľne a táto koncentrácia ľahko dráždi. Osoby, ktoré prichádzajú do styku s oxidom siričitým však majú otupený čuch a necítia ho ani pri vyšších koncentráciách. Koncentrácia okolo 10 ppm dráždi okamžite. Okolo 20 ppm sú už silne dráždené oči, do 50 ppm je dlhší pobyt v zamorenom priestore ešte možný. Koncentrácia 50 – 100 ppm je znesiteľná iba krátku dobu, koncentrácia nad 500 ppm už po veľmi krátkej dobe ohrozuje život. Koncentrácia 1 000 ppm dráždi v priebehu niekoľkých minút vlhkú pokožku.

	Najvyššia prípustná koncentrácia:	- priemerná cca 4 ppm
						- medzná cca 8 ppm

	Špeciálna očista – zamorené priestory vyvetráme, oxid siričitý sa neodmoruje mokrou cestu, prípadné vzniknuté sulfozlúčeniny sú veľmi dobré rozpustné vo vode, doporučujú sa teda oplachy materiálu veľkým množstvom vody.

Poznámka: podrobnejšie informácie / základné informácie, vlastnosti, spôsoby hasenia, likvidácia, skladovacie a prepravné podmienky, zdravotné ohrozenie, prvá pomoc, lekárske ošetrenie a pokyny pre lekára / sú zapracované v dokumente číslo 3 – prehľad zdrojov ohrozenia, bod d. 

FOMALDEHYD HCHO 
	1 mg/1 = 814 ppm, 1 ppm = 1,23 mg/m3

	Formaldehyd je bezfarebný plyn ostrého zápachu, dobre rozpustný vo vode. Je protoplazmatickým jedom a veľmi rýchlo sa vstrebáva do organizmu pľúcami, zažívacím traktom a pokožkou. V tele je oxidovaný na kyselinu mravčiu a čiastočne prebieha jeho redukcia na metylalkohol. Pri inhalačnej otrave dráždi oči a horné cesty dýchacie, v ťažších prípadoch môže dôjsť k edému pľúc a ku kŕču hlasiviek.
	Zápach formaldehydu je cítiť už od koncentrácie 0,2 ppm, 5,0 ppm už dráždi a 20 ppm dráždi veľmi silno. Použitie koncentrovaného formaldehydu vedie k zápalu sliznice zažívacieho ústrojenstva, dochádza k tvorbe vredov, poruche vedomia, kŕče a poškodenie obličiek. Niekedy sa formaldehydovým otravám pripisujú i nervové ochorenia. 
	
	Najvyššia prípustná koncentrácia: - priemerná cca 2 – 4 ppm
					        - medzná cca 4 – 8 ppm

	Špeciálna očista – 3 – 5 % roztokmi alkalii /hydroxidu sodného a draselného, hydroxidu amónneho a haseného vápna. 

Poznámka: podrobnejšie informácie /základné informácie, vlastnosti, spôsoby hasenia, likvidácia, skladovacie a prepravné podmienky, zdravotné ohrozenie, prvá pomoc, lekárske ošetrenie a pokyny pre lekára/ sú zapracované v dokumente číslo 3 – prehľad zdrojov ohrozenia, bod d. 

SÍROVODÍK H2S 
	1 mg/1 = 719 ppm, 1 ppm = 1,39 mg/ m3

	Sírovodík je bezfarebný plyn charakteristického zápachu po skazených vajciach. Je nepatrne ťažší ako vzduch a pomerne dobre rozpustný vo vode. Sírovodík je toxický veľmi významný plyn, nakoľko otravy ním spôsobené sú jedny z najčastejších. Pôsobí už v malých koncentráciách, má dráždivé účinky. Sírovodík reaguje so železom, dýchacieho fermentu cytochromoxidázy a prejavuje sa ako nervový jed. Nízke koncentrácie dráždia dýchacie centrum a vyššie ho paralyzujú, postihnutý zomiera na zástavu dýchacej činnosti. Akútna otrava prebieha veľmi rýchle, ale i detoxikácia sírovodíka je rýchla a dochádza iba k nepatrnej kumulácii v organizme. 
	Akútna otrava môže pri vysokých koncentráciách /1 000 ppm/ prebiehať ako okamžitá strata vedomia a rýchla smrť. K strate vedomia dochádza pri vyšších koncentráciách, rýchlo a v mnohých prípadoch takto prišli o život záchrancovia, ktorí chceli postihnutých zachraňovať bez príslušného vybavenia. Ak sa nezastaví dýchanie a srdečná činnosť už v priebehu expozície, zvyšuje sa nádej postihnutého na prežitie. Po dlhej expozícii trvá hlboké bezvedomie, dostávajú sa kŕče, srdečná činnosť je nepravidelná. Postihnutí rýchlo nadobúdajú vedomie, časť z nich trpí halucináciami, zúri, bije sa a pôsobí dojmom opitosti.
	Sírovodík je cítiť asi od 0,3 ppm. Odporný zápach je charakteristický iba pre malé koncentrácie a začiatok pôsobenia. Pri vyšších koncentráciách /viac ako 200 ppm/ alebo i nižších ale po dlhšom pôsobení prestáva byť tento zápach nepríjemný. Čuch sa skoro otupuje a na zápach vzniká návyk. Z hľadiska účinkov sa však návyk nevyvíja. Koncentrácie v 70 – 100 ppm vyvolávajú po niekoľkých hodinách ľahké príznaky otravy, 200 ppm je koncentrácia nebezpečná asi po 30-minútovom pobyte. Pri dlhšom pobyte v koncentráciách 100 – 600 ppm nie je možné vylúčiť možnosť vzniku edému pľúc. Od 700 ppm je sírovodík nebezpečný po niekoľko minútovom pobyte. Od 1 000 ppm usmrcuje sírovodík veľmi rýchle. 

	Najvyššia prípustná koncentrácia: - priemerná cca 7 ppm
					        - medzná cca 15 ppm

Špeciálna očista sa nevykonáva, zamorené miestnosti sa vyvetrajú.  

Poznámka: podrobnejšie informácie / základné informácie, vlastnosti, spôsoby hasenia, likvidácia, skladovacie a prepravné podmienky, zdravotné ohrozenie, prvá pomoc, lekárske ošetrenie a pokyny pre lekára/ sú zapracované v dokumente číslo 3 – prehľad zdrojov ohrozenia, bod d.